# Mul

El mul (nom de la femella mula), és un animal híbrid de l'ase i l'egua o del cavall i la somera. És molt emprat per a transportar càrregues per llocs muntanyencs, difícils i arriscats, i especialment per a transportar material militar en zones de muntanya.

## Dites populars

* Antany se morí es mul, i encara li put es cul.
* Bonic fermar de mula, i la fermava per la cua.
* Bord i mula, cada dia en fa una; i el dia que no la fa, la guarda per l'endemà.
* Cada untura, mitja mula.
* El matxo manso mata l'amo.
* La mula, pel toll; la burra, per la pols; i el cavall, pertot.
* La mula i la paciència, arriben a cansar-se.
* Mula guita, de tothom sospita.
    (var.) Mula guita, ningú la vol.
    (var.) Mula guita, no la compris.
    (var.) Mula guita, ven-la prest.
* Mula moïna, o molt bona o molt roïna.
    (var.) Mula moïna, o molt dolenta, o molt fina.
* Mula que no veu civada, la sella la té matada.
* Mula tordina, o molt falsa o molt fina.
* Muleta que no és nostra, menja poc i té molta força.
* No es sap de qui són els matxos, fins que el traginer és mort.
* Pel juliol, les mules al redol.
* Per Sant Simó i Sant Judes punxa els bous i pega les mules, que s'acaben les bones sembradures.
* Per un punt l'abat perdé la mula.
    (var.) Per un punt es perd la mula
* Quan és mort el matxo, surten els traginers.
* Qui de matxo d'altri es refia, sovint ha d'anar a peu.
* Qui té matxos i no els veu, es torna pobre i no s'ho creu.
* Qui vulga mula sense taca (o sense vici), que vaja a peu.
* Si els matxos vols fer treballar, no els has d'estalviar el gra.
* Si vols mula sense vici, vés a peu.

### Dites relacionades amb la dona

* Déu ens guard de mula que fa hiii, i de dona que sap llatí.
    (var.) Mula que faci hiii, i dona que parli llatí, mai feren bona fi.
* Dona de Barberà i mula de Prades, ans d'entrar a casa, batin les cames.
* La mula i la dona creuen amb bones paraules.
* Mula, dona i vent, Déu et guardi dels tres.
* Mula i dona, garrot la fa bona.
* Tira més un pèl de dona que cent mules.

### Dites relacionades amb municipis

* A Barcelona i a Cubells deu mules són cinc parells.
* De Linyola, ni mula ni dona.
* Dona de Barberà i mula de Prades, ans d'entrar a casa, batin les cames.
* Mula de Prades i dona de Reus, ans que entrin a casa, que es trenquin els peus.
* Ni mula d'Arbeca, ni dona d'Albi, ni rella de Juneda.
* Per a anar a Roma, ni bossa buida, ni mula coixa.

## Frases fetes

* Agafar la mula.
          Irritar-se i plorar molt, de ràbia, un infant
* Anar amb sa mula d'En Taló.
          Anar a peu (Mallorca)
* Beure més que una mula.
          beure molta d'aigua
* Beure més vi que una mula aigua.
          Beure molt de vi
* Comptar els peus a una mula corrent.
          Ésser molt viu (València)
* Davallar de la mula.
          Abaixar-se, deixar anar l'orgull (Mallorca)
* Ésser més caparrut que una mula.
          Ésser molt tenaç o difícil de convèncer
* Ésser més tossut que una mula.
          Ésser molt tossut i obstinat
* Fer com les mules guites: com més grana, més guitzes.
* Fer un mul.
          Fer una cosa insignificant amb la pretensió de fer una gran cosa (Mallorca)
* Pensar-se treure'n una mula curta (d'allò que es ven).
          Tenir grans pretensions en el preu que es demana d'una cosa

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 Alcover, Antoni M.; Moll, Francesc de B. «mul». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 Amades, 1934.
* 1 2 Amades i Gelats, 1934.
* 1 2 Parés i Puntas, 1999.
* ↑ Amades, 2002.
* ↑ Poncela, 2004, p. 34.
* ↑ «Mula». Gran Diccionari de la Llengua Catalana. Barcelona: Grup Enciclopèdia Catalana. [Consulta: 12 gener 2014].

## Bibliografia

* Amades, Joan. Justícia Popular (Ed. facsímil) (en català). Barcelona: Edicions El Mèdol, 2002 (Biblioteca de tradicions populars, núm. 14). ISBN 8495559536.
* Amades, Joan. Vocabulari dels vells oficis de transports i llurs derivats (en català). Barcelona: Casa de Caritat, 1934.
* Fernández Poncela, Ana M. Sexe i refranyer : proverbis catalans : discurs i missatges sobre homes i dones (en català). Barcelona: CIM, 2004 (Arguments [International Council of Women], núm. 3). ISBN 8493327166.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.